അനുപമ ഹൈക്കോടതിയിലേക്ക് ഹേബിയസ് കോര്പസ് ഹര്ജിയും ഫയല് ചെയ്യും തിരുവനന്തപുരം: വഞ്ചിയൂര് കുടുംബ കോടതിയിലെ ദത്ത് നടപടികള് റദ്ദാക്കണമെന്നാവശ്യപ്പെട്ട് അമ്മ അനുപമ ഹൈക്കോടതിയിലേക്ക്. നാളെ ഹേബിയസ് കോര്പസ് ഹര്ജിയും ഫയല് ചെയ്യും. കുഞ്ഞിനെ അനുമതിയില്ലാതെ ദത്തുനല്കിയെന്ന അനുപമയുടെ പരാതിയില് അച്ഛന് ജയചന്ദ്രന്, അമ്മ സ്മിത,സഹോദരി, സഹോദരിയുടെ ഭര്ത്താവ്, ജയചന്ദ്രന്റെ രണ്ട് സുഹൃത്തുക്കള് ഉള്പ്പടെയുള്ളവരെ പൊലീസ് ഉടന് ചോദ്യം ചെയ്യും. അതേസമയം സംഭവത്തില് വനിതശിശുവികസന വകുപ്പ് നടത്തുന്ന അന്വേഷണത്തില് കൂടുതല് ജീവനക്കാരുടെ മൊഴിയെടുത്ത ശേഷമാകും പ്രാഥമിക റിപ്പോര്ട്ട് നല്കുക. പ്രാഥമിക റിപ്പോര്ട്ട് ഞായറാഴ്ച സമര്പ്പിക്കും എന്നായിരുന്നു ആരോഗ്യമന്ത്രി വീണാ ജോര്ജ് ഇന്നലെ പറഞ്ഞത്. ശിശുക്ഷേമ സമിതിയ്ക്കും, ചൈല്ഡ് വെല്ഫയര് കമ്മിറ്റിയ്ക്കും ഗുരുതര വീഴ്ചയുണ്ടായെന്നാണ് വിലയിരുത്തല്.The post അനുപമ ഹൈക്കോടതിയിലേക്ക് ഹേബിയസ് കോര്പസ് ഹര്ജിയും ഫയല് ചെയ്യും first appeared on MalayalamExpressOnline.